**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/7897-2/2021.

**96/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**A Szabolcs-Szatmár-Bereg Megyei Pedagógiai Szakszolgálat Tiszavasvári Tagintézménye átszervezésének véleményezéséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. A Szabolcs-Szatmár-Bereg Megyei Pedagógiai Szakszolgálat Tiszavasvári Tagintézménye átszervezésével kapcsolatban az alábbi véleményt fogalmazom meg:

**Egyetértek azzal**, **hogy az intézmény hatályos szakmai alapdokumentumában szereplő** **tagintézmény ügyviteli telephelye** a 4440 Tiszavasvári, Vasvári Pál utca 67/A. szám, hrsz.: 755, hasznos alapterület: 132 nm-ről **4440 Tiszavasvári, Hétvezér utca 19., hrsz.: 2835, hasznos alapterület: 221 nm-re változzon.**

1. A döntésről a Nyíregyházi Tankerültei Központ igazgatóját tájékoztatom.

**INDOKOLÁS**

A Nyíregyházi Tankerületi Központ megkereséssel élt az Önkormányzat felé a Szabolcs – Szatmár - Bereg Megyei Pedagógiai Szakszolgálat Tiszavasvári Tagintézmény átszervezésének véleményezése tárgyában.

A nemzeti köznevelésről szóló 2011. évi CXC. törvény (továbbiakban: Nkt.) 83.§ (3)-(6) bekezdései szerint a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a **vagyonkezelésében levő ingatlan tulajdonos önkormányzatának véleményét. Az Nkt. 84. (7) bekezdése d) pontja értelmében a tankerületi központ által fenntartott köznevelési intézmények esetében az oktatásért felelős miniszter** legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban. A fenntartói döntés meghozatalához szükséges véleményezési eljárást – az Nkt. által meghatározott érintettek és határidők alapján - a tankerületi központ folytatja le, majd szakmai javaslatával és a véleményezési eljárás dokumentációjával együtt terjeszti fel a döntéshozónak.

**A határozat rendelkező részében foglalt átszervezés az alábbiak miatt vált szükségessé.**

A 4440 Tiszavasvári, Vasvári Pál utca 67/A. szám alatt található köznevelési intézmény (óvoda) felújításra kerül, ahol a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézménye is folytatta tevékenységét. Az intézmény felújítása indokolja, hogy a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézménye 4440 Tiszavasvári, Hétvezér utca 19. szám alatt lévő, Váci Mihály Gimnáziumban folytassa tevékenységét. A Nyíregyházi Tankerületi Központ átszervezésre javasolja a Klebelsberg Központ felé az intézmény szakmai alapdokumentumában a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézménye vonatkozásában a telephely címének, helyrajzi számának, hasznos alapterületének változását.

Az Intézmény hatályos szakmai alapdokumentumában szereplő ügyviteli telephely a 4440 Tiszavasvári, Vasvári Pál utca 67/A. szám, hrsz.: 755, hasznos alapterület: 132 nm-ről **az alábbira változik: 4440 Tiszavasvári, Hétvezér utca 19., hrsz.: 2835, hasznos alapterület: 221 nm-re**

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki 2020. november 4. napjától.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. április 16.

 **Szőke Zoltán**

 **polgármester**